బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ముగ్గురు దర్శకులు.. ముగ్గురు హీరోయిన్లు.. దర్శకేంద్రుడి ప్రయోగం!
తన వందో చిత్రంగా ‘గంగోత్రి’ని తెరకెక్కించిన రాఘవేంద్రరావు.. ఈ సినిమాతో అల్లు అర్జున్‌ను హీరోగా పరిచయం చేశారు. ఆ తరవాత ఎక్కువగా ఆధ్యాత్మిక చిత్రాలే తీశారు. రెండు కమర్షియల్ సినిమాలు తీసినా ఆడలేదు.
Samayam Telugu | Updated:
May 28, 2019, 04:53PM IST
ముగ్గురు దర్శకులు.. ముగ్గురు హీరోయిన్లు.. దర్శకేంద్రుడి ప్రయోగం!
వందకు పైగా చిత్రాలకు దర్శకత్వం వహించి దర్శకేంద్రుడుగా ప్రసిద్ధికెక్కిన దిగ్గజ దర్శకుడు కె.రాఘవేంద్రరావు. ‘ఓం నమో వెంకటేశాయ’ తరవాత ‘ఇంటింటా అన్నమయ్య’ అనే సినిమాను రాఘవేంద్రరావు ప్రకటించారు. కారణాలేంటో తెలియదు కానీ ఆ సినిమా ఆగిపోయింది. దీంతో రాఘవేంద్రరావు రిటైర్మెంట్ టైమ్ వచ్చేసిందంటూ వార్తలు వచ్చాయి. కానీ, తాజాగా తన కొత్త సినిమాను ప్రకటించి అందరికీ రాఘవేంద్రరావు షాక్ ఇచ్చారు. విశ్వవిఖ్యాత నటసార్వభౌముడు స్వర్గీయ నందమూరి తారక రామారావు జయంతి సందర్భంగా దర్శకేంద్రుడు తన తదుపరి చిత్రానికి సంబంధించిన ప్రకటన చేశారు.
Visit Site
Recommended byColombia
ముగ్గురు దర్శకులు, ముగ్గురు హీరోయిన్లతో రాఘవేంద్రరావు ఒక సినిమాను తెరకెక్కిస్తున్నారు. ఈ మేరకు ఆయన ఒక ట్వీట్ చేశారు. ‘నా యాభై ఏళ్ళ సినీ జీవితంలో అన్న గారితో ప్రయాణం ఎన్నటికీ మరువలేనిది. గత జన్మల సుకృతంగా భావిస్తాను. ఆ మహానుభావుడి జయంతి సందర్భంగా నా తదుపరి చిత్రాన్ని ప్రకటించడం ఆనందంగా ఉంది. నా కెరీర్‌లో ఈ చిత్రం ప్రత్యేకం. మరింత కొత్తగా ప్రయత్నించబోతున్నాను. పూర్తి వివరాలు త్వరలో.. #JoharNTR’ అని రాఘవేంద్రరావు తన ట్వీట్‌లో పేర్కొన్నారు. అయితే ఈ చిత్రంలో హీరో ఎవరనే విషయాన్ని వెల్లడించలేదు.
నా యాభై ఏళ్ళ సినీ జీవితం లో అన్న గారితో ప్రయాణం ఎన్నటికీ మరువలేనిది. గత జన్మల సుకృతంగా భావిస్తాను. ఆ మహానుభావుడి జ… https://t.co/Xlz3mfpS0h
&mdash; Raghavendra Rao K (@Ragavendraraoba) 1559017879000
తన వందో చిత్రంగా ‘గంగోత్రి’ని తెరకెక్కించిన రాఘవేంద్రరావు.. ఈ సినిమాతో అల్లు అర్జున్‌ను హీరోగా పరిచయం చేశారు. ఆ తరవాత ఎక్కువగా ఆధ్యాత్మిక చిత్రాలే తీశారు. రెండు కమర్షియల్ సినిమాలు తీసినా ఆడలేదు. మరి ఈసారి ఎలాంటి సినిమా తీయబోతున్నారో చూడాలి. ముగ్గురు దర్శకులు అన్నారు. దీనిలో అంతరార్థమేమిటో మరి! కొంపదీసి ఈ చిత్రంలో ముగ్గురు హీరోలను దర్శకులుగా చూపించబోతున్నారా? అలా అయితే హీరో ఎవరు అని ప్రశ్నార్థకం ఎందుకు పెట్టారు? ఇవన్నీ తెలియాలంటే అధికారిక ప్రకటన వచ్చేంత వరకు ఆగాల్సిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.